钦定古今图书集成/理学汇编/学行典/第184卷 > 杨引
## 钦定古今图书集成/理学汇编/学行典/第184卷 > 杨引

按《魏书孝感传》：“杨引，乡郡襄垣人也。三岁丧父，为叔
所养。母年九十三卒，引年七十五，哀毁过礼。三年服
毕，恨不识父，追服斩衰，食粥麤服，誓终身命。经十三
年，哀慕不改。为郡县乡闾三百馀人上状称美，有司
奏宜旌赏，复其一门，树其纯孝。诏别敕集书，标杨引
至行，又可假以散员之名。”